Han ble utdannet ved Universitetet i Halle, og underviste i geografi og gymnastikk ved Salzmannschule Schnepfenthal fra 1785. Denne skolen ble grunnlagt bl.a. for å prøve ut nye undervisningsteorier, og Guts-Muths testet her ut nye og bedre undervisningsmetoder i geografi, samtidig som han beskrev sine metoder i gymnastikkundervisning i flere håndbøker. Disse bøkene la mye av grunnlaget for gymnastikk og turn sin viktige posisjon i det tyske skolesystemet.